הימים האחרים 
אנחנו עוד נראה את הימים האחרים,; אשר מעבר להרים העשנים, הבוערים.; אנחנו עוד נראה את הימים האחרים; עולים, באים מן הבקעה, יורדים אלינו מן ההרים,; צוחקים את האביב, האהבות, הנעורים; ואת הדברים אשר שכחנו כבר איך הם נראים.; אנחנו עוד נראה את הימים האחרים,; את הימים האחרים.; נצא עוד לקראתם מתוך מבנים מחוררים,; מתוך המקלטים והשדות המשחירים,; נצאה על קביים מאורם מסונוורים,; מראש אנטנות מלחמה שרים כמו אלף ציפורים,; ונביט בהם קרוב, במבטים הבהירים; ומלוות את זימרתם גיטרות של אלף נערים.; אנחנו עוד נראה את הימים האחרים...; אנחנו עוד נראה את הימים האחרים,; גאים כמו פרקי תנ"ך, יפים כמו שיר השירים.; שוטפים כמו אשד במידבר, ורודים כמו שחר בהרים.; ימים של חסד ושלווה, ימים שקטים ומאושרים -; ורק ביום ה"יזכור" , ברגעי ההרהורים,; נחזור ונספר הכל, ונספוד לבחורים.; ונשמע את קול האש, ואת מטח הכדורים,; ואת הקרב שהתחולל אז בתנופת האדירים.; אנחנו עוד נראה את הימים האחרים...; אנחנו עוד נראה את הימים האחרים,; נראה אותם יותר מהר מאשר אנו משערים.; וכשיבוא השקט, וימשול בשערים; וכל דברי ימינו אלה יחרטו בתוך הספרים,; נביט אז זה בזה במבטים המוזרים,; ונזכור אז כי הלכנו יחד לימים האחרים.; אנחנו עוד נראה את הימים האחרים...; 